Reacția lui Florin Cîțu, în urma nominalizării ca prim-ministru din partea PNL: "Obiectivul principal este să formăm majoritatea parlamentară".
PNL îl va propune pe Florin Cîțu pentru funcția de premier. Nicolae Ciucă, Florin Cîțu, Marcel Boloș și Virgil Popescu au fost numele de pe lista scurtă a liberalilor. Florin Cîțu și Ludovic Orban au susținut o conferință de presă în care au vorbit despre cum s-a ajuns la această propunere de prim-ministru.
Liderii PNL s-au reunit într-o videoconferință pentru a stabili numele pe care îl vor comunica. Florin Cîțu este propunerea PNL pentru funcția de premier. Ludovic Orban a declarat într-o conferință de presă cum au ajuns la această propunere.Orban a spus că președintele Iohannis le-a propus să scrie numele persoanei pe care o propun ca prim-ministru pe o hârtie. Atunci când au dezvăluit numele de pe bilețel au constatat că toți au scris același nume, a spus Ludovic Orban."Le mulțumesc colegilor pentru încredere. Pentru mine este o onoare această nominalizare. În perioada următoarea, obiectivul principal este să formăm majoritatea parlamentară pentru a avea cât mai repede un Guvern votat. Este nevoie de un Guvern cât mai repede. Ne vedem zilele viitoare când vom discuta despre negocieri," a declarat Florin Cîțu.